*Likumprojekts*

**Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā**

Izdarīt Kredītiestāžu un ieguldījumu brokeru sabiedrību darbības atjaunošanas un noregulējuma likumā (Latvijas Vēstnesis, 2015, 127. nr.; 2017, 47. nr.; 2019, 52. nr.) šādus grozījumus:

1. 1.pantā:

aizstāt pirmās daļas 23.punktā vārdus un skaitļus “Finanšu instrumentu tirgus likuma 120.panta pirmās daļas 3.punkta prasībām” ar vārdiem un skaitļiem “Ieguldījumu brokeru sabiedrību likuma 6. panta pirmās daļas 3. punkta prasībām”;

aizstāt pirmās daļas 43.punktā vārdus un skaitli “Finanšu instrumentu tirgus likuma 154. pantā” ar vārdiem un skaitļiem “Ieguldījumu brokeru sabiedrību likuma 69. pantā”.

2. Papildināt 2.panta ceturto daļu aiz vārdiem “Kredītiestāžu likumu” ar vārdiem “Ieguldījumu brokeru sabiedrību likumu, Ieguldījumu pārvaldes sabiedrību likumu”.

3. Aizstāt 5.panta pirmajā daļā vārdus un skaitļus “Finanšu instrumentu tirgus likuma 124.panta pirmās daļas 11.punkta un 1.1 daļas” ar vārdiem un skaitļiem “Ieguldījumu brokeru sabiedrību likuma 31. panta pirmās daļas 13. punkta un ceturtās daļas”.

4. Papildināt 33.panta pirmo daļu aiz vārdiem “Kredītiestāžu likumu” ar vārdiem “Ieguldījumu brokeru sabiedrību likumu”.

5. Aizstāt 44.panta otrajā daļā vārdus “Finanšu instrumentu tirgus likums” ar vārdiem “Ieguldījumu brokeru sabiedrību likums”.

6. Aizstāt 48.panta piektās daļās 5.punktā vārdus “Finanšu instrumentu tirgus likumā” ar vārdiem “Ieguldījumu brokeru sabiedrību likumā”.

7. Aizstāt 53.panta pirmās daļās 1.punktā vārdus “Finanšu instrumentu tirgus likuma” ar vārdiem “Ieguldījumu brokeru sabiedrību likuma”.

8. Aizstāt 54.panta trešajā daļā vārdus “un Finanšu instrumentu tirgus likuma” ar vārdiem “Ieguldījumu brokeru sabiedrību likuma un Ieguldījumu pārvaldes sabiedrību likuma”.

9. 59.pantā:

izslēgt trešās daļas 1.punktā vārdus “vai Finanšu instrumentu tirgus likumā”;

papildināt ar piekto un sesto daļu šādā redakcijā:

“(5) Saskaņā ar Eiropas Parlamenta un Padomes 2019. gada 27. novembra regulas (ES) Nr. 2019/2033 par prudenciālajām prasībām ieguldījumu brokeru sabiedrībām un ar ko groza Regulas (ES) Nr. 1093/2010, (ES) Nr. 575/2013, (ES) Nr. 600/2014 un (ES) Nr. 806/2014 (turpmāk – Regula Nr. 2019/2033) 65. pantu atsauces uz Regulas (ES) Nr. 575/2013 92. pantu attiecībā uz šī likuma 2. panta otrās daļas 1. un 2. punktā minēto ieguldījumu brokeru sabiedrību, kura nav Regulas Nr. 2019/2033 1. panta 2. vai 5. punktā minētā ieguldījumu brokeru sabiedrība, individuālajām pašu kapitāla prasībām tiek interpretētas šādi:

1) atsauces uz Regulas (ES) Nr. 575/2013 92. panta 1. punkta “c” apakšpunktu attiecībā uz kopējo kapitāla rādītāja prasību šajā likuma nozīmē ir atsauces uz Regulas Nr. 2019/2033 11. panta 1. punktu;

2) atsauces uz Regulas (ES) Nr. 575/2013 92. panta 3. punktu attiecībā uz kopējā riska darījumu vērtību šajā likuma nozīmē ir atsauces uz piemērojamo prasību Regulas Nr. 2019/2033 11. panta 1. punkta nozīmē, reizinot to ar 12,5.

(6) Likumā lietotas atsauces uz Kredītiestāžu likuma 101.16 pantu attiecībā uz šā likuma 2. panta otrās daļas 1. un 2. punktā minēto ieguldījumu brokeru sabiedrību, kura nav Regulas Nr. 2019/2033 1. panta 2. vai 5. punktā minētā ieguldījumu brokeru sabiedrība, papildu pašu kapitāla prasības tiek interpretētas atbilstoši Ieguldījumu brokeru sabiedrību likuma 50. pantā noteiktajam.”.

10. 60.pantā:

aizstāt pirmās daļas 2. un 3.punktā vārdus “vai Finanšu instrumentu tirgus likuma” ar vārdiem “Ieguldījumu brokeru sabiedrību likuma vai Ieguldījumu pārvaldes sabiedrību likuma”;

aizstāt otrās daļas 2.punktā vārdus “vai Finanšu instrumentu tirgus likumu vai līdzvērtīgu tiesību aktu uz pienācīgu laikposmu” ar vārdiem “Ieguldījumu brokeru sabiedrību likumu vai Ieguldījumu pārvaldes sabiedrību likumu uz laiku”;

izteikt ar trešo daļu šādā redakcijā:

“(3) Ja noregulējuma plānā ir paredzēts, ka iestādi vai finanšu sabiedrību likvidēs saskaņā ar Kredītiestāžu likumu, Ieguldījumu brokeru sabiedrību likumu vai Ieguldījumu pārvaldes sabiedrību likumā noteikto kārtību, Finanšu un kapitāla tirgus komisija novērtē, vai ir pamatoti ierobežot minimālo pašu kapitāla un atbilstīgo saistību prasību attiecībā uz minēto vienību tā, lai tā nepārsniegtu summu, kas ir pietiekama, lai absorbētu zaudējumus saskaņā ar šā panta otrās daļas 1. punktu.”.

11. Aizstāt 67.panta otrajā daļā vārdus “Finanšu instrumentu tirgus likumu” ar vārdiem “Ieguldījumu brokeru sabiedrību likumu”.

12. 79.pantā:

izteikt pirmo daļu šādā redakcijā:

“(1) Finanšu un kapitāla tirgus komisija ir atbildīga par šā likuma 77. panta trešajā daļā minēto konstatāciju attiecībā uz iestādi vai finanšu sabiedrību, ja tās emitētie vai piesaistītie attiecīgie kapitāla instrumenti atbilst pašu kapitāla prasību izpildei individuāli saskaņā ar Regulas Nr. 575/2013 92. panta vai Regulas Nr. 2019/2033 11.panta prasībām un ja šai iestādei vai finanšu sabiedrībai ir izsniegta atļauja (licence) saskaņā ar Kredītiestāžu likumu, Ieguldījumu brokeru sabiedrību likumu vai Ieguldījumu pārvaldes sabiedrību likumu.”;

aizstāt 1.1, otrajā, 2.1 un ceturtajā daļā vārdus “vai Finanšu instrumentu tirgus likumu” ar vārdiem “Ieguldījumu brokeru sabiedrību likumu vai Ieguldījumu pārvaldes sabiedrību likumu”.

13. Aizstāt 80.panta piektajā daļā vārdus un skaitļus “Finanšu instrumentu tirgus likuma 139.panta 11.7 daļā” ar vārdiem un skaitļiem “Ieguldījumu brokeru sabiedrību likuma 42.panta pirmajā daļā”.

14. Papildināt Informatīvo atsauci uz Eiropas Savienības direktīvām ar 4.punktu šādā redakcijā:

“4) Eiropas Parlamenta un Padomes 2019.gada 27.novembra direktīvas (ES) 2019/2034 par ieguldījumu brokeru sabiedrību prudenciālo uzraudzību un ar ko groza Direktīvas 2002/87/EK, 2009/65/EK, 2011/61/ES, 2013/36/ES, 2014/59/ES un 2014/65/ES.”.

Finanšu ministrs J.Reirs

Hammers, 67095441

aivis.hammers@fm.gov.lv